**Grozījumu Ministru kabineta 03.04.2012. noteikumos Nr. 239 “Par Latvijas Republikas dienesta pasi” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkumu neaizpilda. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Šobrīd Ministru kabineta 03.04.2012. noteikumu Nr. 239 “Par Latvijas Republikas dienesta pasi” (turpmāk - MK noteikumi) 3.30. apakšpunkts un 3.31. apakšpunkts paredz Satversmes tiesas tiesnešiem un Augstākās tiesas tiesnešiem dienesta pasu piešķiršanu. Dienesta pase apliecina, ka tās turētājs ir valsts amatpersona, kas ieņem vadošu amatu un dodas uz ārvalstīm pildīt dienesta pienākumus šīs institūcijas uzdevumā. 01.11.2018. Saeima trešajā lasījumā pieņēma grozījumus likuma “Par diplomātisko pasi” 3. pantā, kas nosaka Satversmes tiesas tiesnešiem un Augstākās tiesas priekšsēdētājam tiesības saņemt diplomātisko pasi.Diplomātiskā pase apliecina, ka tās uzrādītājs ir oficiāls Latvijas Republikas pārstāvis ārvalstīs. Gan dienesta pase, gan diplomātiskā pase valsts amatpersonām nodrošina tiesisko aizsardzību ārzemēs un ir nepieciešama efektīvai un netraucētais amata pienākumu pildīšanai.Ņemot vērā likumdevēja gribu nostiprināt likumā tiesu varas augstākajām amatpersonām tiesības uz diplomātisko pasi, ir nepieciešams grozīt MK noteikumu 3.30. apakšpunktu un 3.31. apakšpunktu, lai novērstu to neatbilstību likuma “Par diplomātisko pasi” 3. panta pirmās daļas 14. punktam. Tajā pašā laikā MK noteikumi šobrīd neparedz tiesības saņemt dienesta pasi Saeimas Ārlietu komisijas vecākajam konsultantam un konsultantam (turpmāk – komisijas konsultanti). Komisijas konsultantu tiešie amata pienākumi ir plašāki nekā citu Saeimas komisiju konsultantu amata pienākumi un papildus paredz arī Saeimas Ārlietu komisijas priekšsēdētāja un deputātu delegācijas pavadīšanu darba vizītēs ārvalstīs. Ņemot vērā to, ka Saeimas deputāti vizītēs ārvalstīs dodas, izmantojot diplomātisko pasi, dienesta pases izsniegšana komisijas konsultantiem ļautu netraucēti pildīt savus amata pienākumus, atvieglojot ieceļošanas/izceļošanas procedūras robežšķērsošanas brīdī, kur daudzās valstīs ārpus Eiropas Savienības šo pasu turētājiem tiek piemērota atšķirīga kārtība. Līdzīgi MK noteikumu 3.12.5 punkts šobrīd nosaka, ka dienesta pases var tikt piešķirtas Saeimas Protokola nodaļas vecākajiem konsultantiem, kuru amata pienākumos ietilpst Saeimas priekšsēdētāja un oficiālās delegācijas pavadīšana vizīšu laikā ārvalstīs.Noteikumu projektā Augstākās tiesas priekšsēdētājs ir īpaši izcelts visu Augstākās tiesas tiesnešu vidū. Saskaņā ar likumu “Par tiesu varu” Augstākās tiesas priekšsēdētājs ir Augstākās tiesas tiesnesis. Viņam tiesneša statuss saglabājas arī pēc iecelšanas Augstākās tiesas priekšsēdētāja amatā. Augstākās tiesas priekšsēdētājam ir tiesības piedalīties lietu izskatīšanā Senātā, realizējot tiesneša funkcijas. Augstākās tiesas priekšsēdētājs ietilpst Augstākās tiesas tiesnešu kopskaitā, ko apstiprina Saeima. Līdz ar to secināms, ka ar jēdzienu “Augstākās tiesas tiesnesis” gadījumos, kad tiek runāts par tiesneša statusu vai amata vietu, tiek aptverts arī Augstākās tiesas priekšsēdētāja amats. Attiecīgi visas tiesības un pienākumi, kas attiecas uz tiesnesi, vienlīdz attiecas arī uz tiesnesi, kas ieņem Augstākās tiesas priekšsēdētāja amatu. Vienlaikus Augstākās tiesas priekšsēdētāja amats ir saistīts ar noteiktām no tiesneša amata atšķirīgām kompetencēm un funkcijām, gan attiecībā uz Augstākās tiesas darba vadību, gan attiecībā uz visas tiesu sistēmas organizāciju. Tādējādi, ja nepieciešams nošķirt tiesību vai pienākumu apjomu, kas attiecināms tikai uz personu, kas ieņem Augstākās tiesas priekšsēdētāja amatu un ir saistīts ar kompetenci, kas izriet no šī amata, tas ir jāatrunā īpaši. Skatot likumu “Par diplomātisko pasi” un šo Noteikumu projektu kā vienotu regulējuma sistēmu, secināms, ka ar jēdzienu “tiesnesis” arī šīs nozares regulējumā tiek aptverts arī attiecīgās tiesas priekšsēdētājs (likuma “Par diplomātiskajām pasēm” 3.panta pirmās daļas 14.punktu – ar jēdzienu Satversmes tiesas tiesneši, tiek aptverti visi Satversmes tiesas tiesneši, ieskaitot to tiesnesi, kas līdztekus tiesneša pienākumiem pilda priekšsēdētāja amatu). Ievērojot minēto, lai saglabātu vienotu sistēmu nozares normatīvajos aktos un gadījumā, ja nepieciešams nepārprotami izslēgt situāciju, kad vienai un tai pašai personai ir tiesības pretendēt gan uz diplomātisko, gan uz dienesta pasi, Noteikumu projektā ir saglabāta īpaša norāde par regulējuma neattiecināšanu uz Augstākās tiesas priekšsēdētāju. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts izstrādāts, lai nodrošinātu Saeimas Ārlietu komisijas konsultantu amata pienākumu netraucētu pildīšanu ārvalstīs, kā arī, lai novērstu neatbilstību starp likuma “Par diplomātisko pasi” 3. panta pirmās daļas 14. punktu un MK noteikumu 3.30. apakšpunktu un 3.31. apakšpunktu. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saeimas Ārlietu komisijas trīs konsultanti, septiņi Satversmes tiesas tiesneši un Augstākās tiesas priekšsēdētājs. |
| 2. | Tiesiskā regulējuma ietekme uz tautsaimniecību un administratīvo slogu | Projekts nerada ietekmi uz tautsaimniecību un administratīvo slogu.  |
| 3. | Administratīvo izmaksu monetārs novērtējums | Projekts nerada ietekmi uz administratīvām izmaksām.  |
| 4. | Atbilstības izmaksu monetārs novērtējums | Projekts nerada ietekmi uz atbilstības izmaksām. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav. |
| 2. | Atbildīgā institūcija | Ārlietu ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav paredzēta, jo grozījumi MK noteikumos attiecas uz trīs Saeimas darbiniekiem un astoņām tiesu varas augstākajām amatpersonām, un tiek veikti, pamatojoties uz grozījumiem likumā “Par diplomātisko pasi”. |
| 2. | Sabiedrības līdzdalība projekta izstrādē | Sabiedrības līdzdalība nav paredzēta. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrijas Konsulārais departaments. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz jaunu institūciju izveidi, esošo likvidēšanu vai reorganizāciju. Pārvaldes funkcijas paliek nemainīgas. |
| 3. | Cita informācija | Nav. |

ārlietu ministrs Edgars Rinkēvičs

Ārlietu ministrijas valsts sekretārs Andris Pelšs

*67016229, sintija.stipre@mfa.gov.lv*